FINNOMENA Market Alert: ตลาดหุ้นเวียดนามลบ 4% จากแรงขายหุ้นการเงิน และอสังหาฯ ก่อนรีบาวด์ขึ้นมาในแดนบวก +1.8% - FINNOMENA
เช้านี้ (16 พ.ย.) ดัชนี VN30 ตลาดหุ้นเวียดนามปรับตัวลดลง 4% สู่ระดับ 870 จุด จากแรงขายในกลุ่มการเงินและประกัน เช่น VPB (Floor) -6.48%, TCB (Floor) -6.76%, MBB-4.95%, CTG -3.42%,VCB -2.53%
16 พ.ย. 2565

เช้านี้ (16 พ.ย. เวลา 10:00 น.) ดัชนี VN30 ตลาดหุ้นเวียดนามปรับตัวลดลง 4% สู่ระดับ 870 จุด จากแรงขายในกลุ่มการเงินและประกัน เช่น VPB (Floor) -6.48%, TCB (Floor) -6.76%, MBB-4.95%, CTG -3.42%,VCB -2.53% โดยถูกกดดันจากความกังวลเรื่องคุณภาพสินเชื่อของกลุ่มการเงิน หลังจากหุ้นกลุ่มการเงินบางส่วนรายงาน Bad debt ratio ใน 3Q65 แย่ลงเมื่อเทียบกับช่วงต้นปี 2565 ซึ่งเป็นผลมาจากการสิ้นสุดมาตรการช่วยเหลือลูกหนี้ที่ได้รับผลกระทบจาก COVID-19 ในเดือนมิถุนายน 2565 ที่ผ่านมา
อย่างไรก็ดีหุ้นธนาคารหลายแห่งได้มีการตั้งสำรองเพิ่มขึ้นใน 3Q65 เพื่อรองรับกับความเสี่ยงด้านคุณภาพสินเชื่อที่แย่ลง แต่การตั้งสำรองที่เพิ่มขึ้นดังกล่าว (ต้นทุนในเชิงบัญชีสูงขึ้น) ก็ทำให้การเติบโตของกำไรใน 3Q65 ของกลุ่มธนาคารชะลอลง
นอกจากนี้หุ้นเวียดนามยังมีแรงขายในหุ้นกลุ่มพัฒนาอสังหาริมทรัพย์อย่าง NVL -6.9% (Floor) BCM -4.42% และ VHM -3.23% ซึ่งยังเป็นผลมาจากความกังวลเรื่อง Credit Crunch ในกลุ่มพัฒนาอสังหาริมทรัพย์ที่ยังมีอยู่อย่างต่อเนื่อง รวมถึงแรงขายจากการใช้ Margin ก็ยังส่งผลให้ตลาดหุ้นเวียดนามยังปรับตัวย่อลงต่อโดยไม่ได้สนใจพื้นฐานของหุ้น
อย่างไรก็ดีล่าสุด (เวลา 11:30 น.) ดัชนีตลาดหุ้นเวียดนาม VN30 เริ่มฟื้นตัวกลับมาแดนบวกแล้วที่ระดับ 921 จุด เพิ่มขึ้น 1.8%
FINNOMENA Investment Team มองว่าตลาดหุ้นเวียดนามจะยังมีความผันผวนในระยะสั้นจากเกี่ยวกับสภาพคล่องของหุ้นกลุ่มอสังหาฯ และคุณภาพสินเชื่อของกลุ่มการเงิน ในขณะที่ความกังวลอื่นๆ เริ่มมีทิศทางเบาบางลงจาก ค่าเงินดองมีความผันผวนน้อยหลังถูกปรับสมดุลให้เข้าใกล้สกุลเงินในภูมิภาคมาก และอัตราดอกเบี้ย overnight rate ปรับตัวลงและอยู่ในระดับทรงตัว
แต่เรายังคงมุมมองระยะยาวเช่นเดิม จากศักยภาพในการเติบโตทางเศรษฐกิจ ปัจจัยพื้นฐานที่ยังคงแข็งแกร่ง อีกทั้งระดับ Valuation อยู่ในระดับที่ถูกเมื่อเทียบกับหุ้นโลก โดยปัจจุบัน P/E 12M ของตลาดหุ้นเวียดนามอยู่ที่ 7.7 เท่า -2.9 S.D. ในรอบ 10 ปี รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่างๆ ยังคงเต็มและมีค่า Premium ในระดับสูง ทำให้เรายังคงจับตาและมองหาโอกาสในการลงทุนหุ้นเวียดนามหลังจากนี้ เมื่อความผันผวนเริ่มลดลง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: